Priestupky proti bezpečnosti a plynulosti cestnej premávky upravuje § 22 zákona č. 372/1990 Zb. o priestupkoch, prípadne osobitné zákony a tiež upravujú sankcie, ktoré na ne možno uložiť. Za priestupok možno uložiť tieto sankcie: a) pokarhanie, b) pokutu, c) zákaz činnosti, d) prepadnutie veci. (§ 11 ods. 1 zákona č. 372/1990 Zb. o priestupkoch.) Policajt je oprávnený zadržať vodičský preukaz, ak vodič motorového vozidla, ktorému je v blokovom konaní za priestupok proti bezpečnosti a plynulosti cestnej premávky, za priestupok spáchaný nezaplatením úhrady diaľničnej známky, za priestupok spáchaný na úseku výberu mýta, za priestupok spáchaný na úseku cestnej dopravy alebo za priestupok spáchaný porušením predpisov na úseku organizácie pracovného času v doprave uložená pokuta, je ochotný ju zaplatiť, ale nemôže tak urobiť na mieste. (§ 71 ods. 1 zákona č. 8/2009 Z. z. o cestnej premávke).
Vzhľadom na to, že približne 40 % cezhraničných dopravných priestupkov zostáva v súčasnosti nepotrestaných, poslanci Európskeho parlamentu aktualizovali pravidlá, aby prinútili krajiny EÚ k väčšej spolupráci a vzájomnej pomoci pri hľadaní cudzieho vodiča zodpovedného za dopravný priestupok. Nové pravidlá ukladajú vnútroštátnym orgánom povinnosť odpovedať na žiadosť inej krajiny EÚ bezodkladne, najneskôr však do dvoch mesiacov po zhromaždení potrebných informácií.
priestupok proti bezpečnosti a plynulosti cestnej premávky v zmysle súčasne platnej právnej úpravy
PODĽA: Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.